pythainlp/thai-wiki-dataset-v3 huggingface dataset:
ยูเอสเอส อินเดียแนโพลิส

{|
|}

ยูเอสเอส อินเดียแนโพลิส (USS Indianapolis (CA-35)) คือ เรือลาดตระเวนหนักชั้นพอร์ตแลนด์ของกองทัพเรือสหรัฐอเมริกา ตั้งชื่อเป็นเกียรติแก่เมืองอินเดียแนโพลิส รัฐอินดีแอนา ใช้งานวันแรกเมื่อวันที่ 7 พฤศจิกายน ค.ศ. 1931
เรือนี้เป็นเรือธงของพลเรือเอก เรมอนด์ สปรูแอนซ์ (Raymond Spruance) ขณะที่เขาสั่งกองเรือรบที่ห้าในสนามรบทั่วมหาสมุทรแปซิฟิกกลาง การจมของเรือลำนี้นำไปสู่การสูญเสียชีวิตในคราวเดียวครั้งใหญ่ที่สุดในประวัติศาสตร์กองทัพเรือสหรัฐ เมื่อวันที่ 30 กรกฎาคม ค.ศ. 1945 หลังจากการส่งระเบิดปรมาณูลูกแรกสู่ฐานทัพอากาศสหรัฐที่ทีเนียน (Tinian) เรือถูกโจมตีด้วยตอร์ปิโดของเรือดำน้ำจักรวรรดิญี่ปุ่น I-58 ส่งผลให้เรือจมลงใน 12 นาที ด้วยจำนวนลูกเรือกว่า 1,196 คน และประมาณ 300 คน จมลงพร้อมไปกับเรือ ในขณะที่ลูกเรือ 900 คนที่รอดชีวิตต้องเผชิญหน้ากับสภาวะที่ร่างกายมีอุณหภูมิต่ำเกินไป การขาดน้ำ การถูกพิษจากน้ำเค็ม และการโจมตีจากฉลาม ขณะที่กำลังลอยด้วยเรือชูชีพและเกือบจะไม่มีอาหารและน้ำ ทหารเรือเรียนรู้การใช้ชีวิตหลังจากการจมจนกระทั่งพวกเขาถูกช่วยชีวิตใน 4 วันต่อมาโดยลูกเรือของเครื่องบินรบเวนทูรา (PV-1 Ventura) ในระหว่างการตรวจตราในหน้าที่ มีเพียงทหารเรือ 317 คน ที่รอดชีวิต
==ดูเพิ่ม==
ตอร์ปิโด
เรือลาดตระเวน
กองทัพเรือจักรวรรดิญี่ปุ่น
เรือลาดตระเวน
อ
อ
อ
เรือในสังกัดกองทัพเรือสหรัฐ
เรือที่ต่อในสหรัฐ
เรือในสงครามโลกครั้งที่สอง
เรืออับปางในสงครามโลกครั้งที่สอง
เรืออับปางในมหาสมุทรแปซิฟิกระหว่างสงครามโลกครั้งที่สอง
อ
เรือที่ถูกจมโดยเรือดำน้ำญี่ปุ่น
การค้นพบทางโบราณคดีในปี พ.ศ. 2560
วัดลำบัว

วัดลำบัว ตั้งอยู่เลขที่ 57/9 บ้านลำบัว หมู่ที่ 3 ตำบลหันตะเภา อำเภอวังน้อย จังหวัดพระนครศรีอยุธยา  ที่ดินที่ตั้งวัดเนื้อที่ 11 ไร่ 2 งาน.
== ประวัติ ==
วัดลำบัว สร้างขึ้นเมื่อ วันที่ 22 เมษายน พ.ศ. 2526 โดยมี นางน้อม ตามสกุล เป็นผู้บริจาคที่ดินให้เป็นที่สร้างวัด และมี นายสำรวย วิงเจริญ กำนันตำบลหันตะเภา เป็นผู้ติดต่อขออนุญาตตั้งวัดจากทางราชการ กระทรวงศึกษาธิการได้ประกาศให้ตั้งวัด เมื่อวันที่ 7 เดือนมิถุนายน พ.ศ. 2536	 โดยสังกัดคณะสงฆ์มหานิกาย มีฐานะเป็นวัดราษฎร์ ได้รับพระราชทานวิสุงคามสีมา วันที่  13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร.
== ศาสนวัตถุ ==
พระประธานในอุโบสถ พุทธลักษณะ ปางพระพุทธชินราช ขนาดพระเพลากว้าง - นิ้ว สูง - นิ้ว  สร้างเมื่อ พ.ศ. 2530 พร้อมด้วยพระอัครสาวก
พระประธานในศาลาการเปรียญ
พระสีวลี ประดิษฐานยืนอยู่ลานวัดด้านหน้า
=== เสนาสนะ ===
อุโบสถกว้าง 7.5 เมตร ยาว 22 เมตร สร้างเมื่อ พ.ศ. 2535 ลักษณะ เป็นอาคารคอนกรีตเหล็ก ได้รับพระราชทานวิสุงคามสีมา วันที่  13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร
ศาลาการเปรียญ กว้าง 20 เมตร ยาว 32 เมตร สร้างเมื่อ พ.ศ. 2533 สร้างด้วยคอนกรีตเสริมเหล็ก
กุฎีสงฆ์ สร้างด้วยไม้ จำนวน 10 หลัง
วิหาร กว้าง - เมตร ยาว - เมตร เป็นอาคารคอนกรีตเสริมเหล็ก สร้างเมื่อ พ.ศ. -
ศาลาบำเพ็ญกุศล 1 หลัง
หอสวดมนต์ 1 หลัง
นอกจากนี้ ยังมี ฌาปนสถาน 1 หลัง และ หอระฆัง 1 หลัง
== ลำดับเจ้าอาวาส ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
| colspan=7 bgcolor=#e0951d| ลำดับเจ้าอาวาสวัดลำบัว ต.หันตะเภา อ.วังน้อย จ.พระนครศรีอยุธยา 
|- style="background:#cccccc"
! width="20"| ลำดับที่|| width="225"| รายนาม/สมณศักดิ์ ||width="200"| ตำแหน่ง|| width="80"| เริ่มวาระ|| width="80"| สิ้นสุดวาระ || หมายเหตุ
|-
|1||พระมหาเต็ม คุณวีโร||เจ้าอาวาส|| พ.ศ. 2533 || - || align=left|
|-
|2||พระอธิการลำยอง  กมฺมสุทฺโธ||เจ้าอาวาส|| - || - || align=left|
|-
|3||พระมหายุทธพล  ปภสฺสโร||เจ้าอาวาส|| - || - || align=left|
|-
|4||พระมหารุ่งอรุณ สุวโร ||เจ้าอาวาส || พ.ศ. 2555 || - || align=left|ปัจจุบัน
|-
|}
==อ้างอิง==
วัดในอำเภอวังน้อย
วัดไทยในสังกัดคณะสงฆ์มหานิกาย
สิ่งก่อสร้างตั้งแต่ พ.ศ. 2526
ฟลาโวนอยด์

ฟลาโวนอยด์ หรือไบโอฟลาโวนอยด์ เป็นเมทาบอไลต์ที่สองของพืชกลุ่มหนึ่ง ฟลาโวนอยด์เคยถูกเรียกว่า วิตามินพี อาจเนื่องจากผลต่อสภาพให้ซึมผ่านได้ของหลอดเลือดฝอย) ระหว่างกลางคริสต์ทศวรรษ 1930 ถึง 1950 แต่หลังจากนั้นไม่ใช้แล้ว
ในทางเคมี,มีโครงสร้างที่มี 15 คาร์บอนโดยประกอบด้วย 2 วงฟีนิล(A และ B) และ 1 Heterocyclic ring เขียนย่อได้ว่า C6-C3-C6 ตามการเขียนของ IUPAC
 
สารอาหาร
โภชนาการ
สนามกีฬามัคแมน

สนามกีฬามัคแมน (McMahon Stadium , Stade des McMahon) ตั้งอยู่ที่เมืองแคลกะรี แคนาดา เป็นสนามกีฬาขนาดใหญ่อันดับที่ 4 ของแคนาดา
ในปี ค.ศ. 1988 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1988
==อ้างอิง==
สนามฟุตบอลในประเทศแคนาดา
สนามกีฬาในประเทศแคนาดา
มัคแมน
สนามกีฬาไรซ์-เอ็กเคิลส์

สนามกีฬาไรซ์-เอ็กเคิลส์ (Rice-Eccles Stadium) ตั้งอยู่ภายในอาณาเขตของ มหาวิทยาลัยยูทาห์ เมืองซอลต์เลกซิตี รัฐยูทาห์ สหรัฐอเมริกา
ในปี ค.ศ. 2002 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2002
==อ้างอิง==
สนามฟุตบอลในสหรัฐ
ไรซ์-เอ็กเคิลส์
สิ่งก่อสร้างในรัฐยูทาห์
ซอลต์เลกซิตี
ตาโปน

ตาโปน (exophthalmos, exophthalmus, ophthalmocele, ophthalmoptosis, proptosis, protopsis) คือ ตาโป่งออกนอกเบ้าตาทางด้านหน้า อาจเป็นสองข้าง (มักพบในโรคเกรฟส์) หรือข้างเดียวก็ได้ (พบในเนื้องอกเบ้าตา) การพลัดที่จากเบ้าตาอย่างสมบูรณ์หรือบางส่วนอาจเกิดขึ้นได้จากการบาดเจ็บหรือการบวมของเนื้อเยื่อโดยรอบอันเนื่องจากการบาดเจ็บ
ในกรณีโรคเกรฟส์ การพลัดที่ของตาเกิดขึ้นจากการสะสมเนื้อเยื่อเกี่ยวพันผิดปกติในเบ้าตาและกล้ามเนื้อนอกตา ซึ่งเห็นได้ด้วย CT หรือ MRI
หากไม่ได้รับการรักษา ตาโปนสามารถทำให้หนังตาไม่สามารถปิดระหว่างนอนหลับทำให้กระจกตาแห้งและเสียหาย อาการแทรกซ้อนที่เกิดขึ้นได้อีกอย่างหนึ่งอาจเป็นในรูปตาแดงหรือระคายเคือง เรียก "เยื่อบุตาและกระจกตาอักเสบลิมบิกบน" (superior limbic keratoconjunctivitis) ซึ่งพื้นที่เหนือกระจกตาอักเสบเนื่องจากการเสียดสีเพิ่มขึ้นเมื่อกระพริบตา กระบวนการซึ่งก่อการพลัดที่ของตายังอาจกดเส้นประสาทตาหรือหลอดเลือดแดงตา ทำให้ตาบอดได้
โรคของหนังตา ระบบน้ำตาและเบ้าตา
เยฟกีนี คีซีน

เยฟกีนี อีโกเรวิช คีซีน  (Евге́ний И́горевич Ки́син, Evgeny Kissin) เป็นนักเปียโนคลาสสิคของรัสเซีย คีซินเป็นอัจฉริยะด้านเปียโนและมีชื่อเสียงในระดับโลกตั้งแต่ยังเด็ก เขาได้รับสัญชาติอังกฤษในปี 2002  และอิสราเอล ในปี 2013
คีซีนเกิดในกรุงมอสโก ในครอบครัวที่มีเชื้อสายยิว เขาได้รับการยอมรับว่าเป็นอัจฉริยะด้านเปียโนตั้งแต่ 6 ขวบ โดยเขาศึกษาเปียโนที่วิทยาลัยดนตรีรัฐจีเนซีน ในฐานะนักเรียนผู้มีพรวสรรค์พิเศษ ต่อมา เมื่อเขาอายุได้ 10 ปี เขาก็ได้บรรเลงร่วมกับวงออร์เคสตราเป็นครั้งแรก โดยเขาได้บรรเลง Piano Concerto No. 20 in D minor ของ โมซาร์ท
พรสวรรค์ของเขาเริ่มเป็นที่รู้จักในระดับโลกในปี 1984 เมื่อเขาอายุได้ 12 ขวบ เมื่อเขาได้ร่วมบรรเลงคอนแชร์โตของโชแปงกับวง มอสโกพิลฮาร์โมนิก ออร์เคสตรา ที่หอประชุมใหญ่แห่งกรุงมอสโก หนึ่งปีหลังจาดนั้น เขาได้ไปแสดงที่ยุโรปตะวันออก และปีถัดมาที่ญี่ปุ่น และปีถัดมาที่กรุงเยอรมนีและสหราชอาณาจักร
คีซีนได้รับการยกย่องและรางวัลมากมาย อาทิ สมาชิกเกียรติยศแห่งราชวิทยาลัยการดนตรี ในปี 2005, รางวัลแกรมมี สาขาผู้บรรเลงเดี่ยวยอดเยี่ยม (ไม่ร่วมวงออร์เคสตรา) ในปี 2006, รางวัลแกรมมี สาขาผู้บรรเลงเดี่ยวยอดเยี่ยม (ร่วมวงออร์เคสตรา) ในปี 2006
== อ้างอิง ==
== แหล่งข้อมูลอื่น ==
Full biography 
Productions Internationales Albert Sarfati (France Management): Evgeny Kissin 
Evgeny Kissin's Fan Club Homepage
นักเปียโนชาวรัสเซีย
นักเปียโนคลาสสิก
รางวัลแกรมมี
บุคคลที่เกิดในปี พ.ศ. 2514
บุคคลจากมอสโก
ชาวยิวอิสราเอล
วินโดวส์เนปจูน

__NOTOC__
เนปจูน  (Neptune) เป็นรุ่นหนึ่งของไมโครซอฟท์ วินโดวส์ ซึ่งอยู่ภายใต้การพัฒนาในปี พ.ศ. 2542 (ค.ศ. 1999) โดยใช้พื้นฐานของวินโดวส์ 2000 ซึ่งจะนำมาแทนที่ระบบปฏิบัติการเชื้อสายวินโดวส์ 9x และยังถูกวางแผนไว้ว่าจะให้เป็นวินโดวส์รุ่นแรกที่พัฒนาขึ้นโดยใช้พื้นฐานของวินโดวส์เอ็นทีที่จะวางจำหน่ายให้กับผู้ใช้ตามบ้านอีกด้วย
ในวินโดวส์เนปจูนได้เพิ่มคุณลักษณะใหม่ๆบางอย่างเข้ามา เช่น ไฟร์วอลล์ ซึ่งได้ถูกรวมอยู่ในวินโดวส์เอกซ์พีอีกด้วย และยังเพิ่มหน้าจอล็อกอินเช่นเดียวกับวินโดวส์เอกซ์พี และยังประกอบด้วยส่วนติดต่อผู้ใช้ใหม่ เช่น Activity Centers เป็นต้น
ต้นปี พ.ศ. 2543 (ค.ศ. 2000) ไมโครซอฟท์ร่วมกับทีมที่พัฒนาวินโดวส์เนปจูน เพื่อพัฒนาวินโดวส์โอดิสซีย์ซึ่งเป็นรุ่นอัพเกรดของวินโดวส์ 2000 สำหรับลูกค้าทางธุรกิจ ต่อมาทีมนั้นได้ทำโครงการใหม่ โดยเอาวินโดวส์เนปจูนกับวินโดวส์โอดิสซีย์มารวมเข้าด้วยกัน ใช้ชื่อรุ่นว่า วิสต์เลอร์  ซึ่งได้ถูกเปิดตัวเมื่อปลายปี พ.ศ. 2544 (ค.ศ. 2001) ในชื่อวินโดวส์เอกซ์พี ในตอนนั้นเอง ไมโครซอฟท์ก็ได้เปิดตัวระบบปฏิบัติการซึ่งถูกพัฒนาจากดอสสำหรับใช้งานทั่วไปเรียกว่า วินโดวส์มี
ระหว่างการพัฒนา ได้วางแผนจะเปิดตัว service pack ห้ารุ่นด้วยกัน ใน Microsoft Anti-Trust documents แสดงให้เห็นว่าวินโดวส์เนปจูนได้มีชื่อผู้สำเร็จอีกชื่อหนึ่งว่า ไทรทัน ซึ่งเป็นการปรับปรุงขนาดเล็กด้วยการเปลี่ยนส่วนติดต่อผู้ใช้เล็กน้อย และได้วางแผนจะเปิดตัว service pack แล้ว
==อ้างอิง==
Neptune
เธอ (เพลงค็อกเทล)

"เธอ" เป็นซิงเกิลของวงค็อกเทล วงดนตรีแนวคลาสสิกร็อกร่วมสมัย จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 28 เมษายน พ.ศ. 2557 เพลงนี้ยังถูกรวมในอัลบั้ม เดอะลอดส์ออฟมิสเซอรี ในปี พ.ศ. 2557 และเพลง เธอ ที่ถูกนำไปร้องเพลงโดยในรายการ The Mask Singer หน้ากากนักร้อง นำไปร้องโดยหน้ากากนํ้าพริกหมู 
==มิวสิกวิดีโอ==
มิวสิกวิดีโอนี้กำกับโดย วิเชียร ฤกษ์ไพศาล ถ่ายทำกันที่จังหวัดจันทบุรี โดยแบ่งเป็น 2 เวอร์ชัน ได้แก่ เวอร์ชันเต็ม ซึ่งเผยแพร่เมื่อ 28 เมษายน พ.ศ. 2557 และ Cut Version เผยแพร่เมื่อ 5 พฤษภาคม พ.ศ. 2557 เป็นเรื่องราวความรักข้ามภพของหนุ่มสาวท่ามกลางสงครามเวียดนามของทหารหนุ่ม (แสดงโดย อนันดา เอเวอร์ริ่งแฮม) ที่หลงรักสาวเวียดกง (แสดงโดย รวีวรรณ บุญประชม)
==ชาร์ต==
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 100
| align = "center"| 1
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 5
| align = "center"| 1
|-
| align = "left"| ซี้ดเอฟเอ็ม ชาร์ตท็อป 20
| align = "center"| 17
|-
| align = "left"| ท็อปเท็นไทยแลนด์ ชาร์ตท็อป 10
| align = "center"| 5
|-
| align = "left"|95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 1
|}
==อ้างอิง==
==แหล่งข้อมูลอื่น==
ฟังเพลงและเนื้อเพลง เธอ 
มิวสิกวิดีโอ เธอ - COCKTAIL
เพลงไทยสากล
เพลงของค็อกเทล (วงดนตรี)
เพลงในปี พ.ศ. 2557
ซิงเกิลในปี พ.ศ. 2557
เพลงที่ประพันธ์คำร้องโดยปัณฑพล ประสารราชกิจ
เพลงบันทึกเสียงที่ผลิตโดยดนัย ธงสินธุศักดิ์
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงซอฟต์ร็อกไทย
เพลงป็อปร็อกไทย
ศาลอนุญาโตตุลาการถาวร

ศาลอนุญาโตตุลาการถาวร (Permanent Court of Arbitration, ย่อ: PCA) เป็นองค์การระหว่างประเทศตั้งอยู่ที่กรุงเฮก ประเทศเนเธอร์แลนด์ ตั้งขึ้นในปี 2442 ในการประชุมสันติภาพเฮกครั้งแรก PCA ส่งเสริมการแก้ไขข้อพิพาทซึ่งเกี่ยวข้องกับรัฐ หน่วยการปกครองรัฐ (state entity) องค์การระหว่างประเทศและภาคีเอกชนโดยสนับสนุนการสถาปนาศาลอนุญาโตตุลาการและส่งเสริมงานของศาลเหล่านั้น PCA ต่างจากศาลยุติธรรมระหว่างประเทศซึ่งตั้งอยู่ในอาคารเดียวกัน คือ วังสันติภาพในกรุงเฮก
องค์การระหว่างรัฐบาล
 
องค์การที่ก่อตั้งในปี พ.ศ. 2499
องค์การที่ตั้งอยู่ในกรุงเฮก
ศาลและศาลชำนัญพิเศษอนุญาโตตุลาการระหว่างประเทศ
สิบวันล่าคดีอันตราย

สิบวันล่าคดีอันตราย หรือ รีเซ็ต  เป็นละครโทรทัศน์ซึ่งมี ชอน จองมยอง และ คิม โซฮยอน แสดงนำ โดยออกอากาศทาง สถานีโทรทัศน์ OCN ทุกวันอาทิตย์ เวลา 23:00 น. (เวลาท้องถิ่นของเกาหลีใต้) ความยาว 10 ตอน เริ่มออกอากาศ 24 สิงหาคม พ.ศ. 2557 
==เนื้อเรื่องย่อ==
เนื่องจาก ซึงฮี (แสดงโดย คิม โซฮยอน) หญิงสาวผู้เป็นรักแรกของ ชา อูจิน (แสดงโดย ชอน จองมยอง)  ถูกฆาตกรรมเมื่อ 15 ปีก่อน เพื่อหาฆาตกรที่สังหารเธอให้พบ อูจินจึงเป็นอัยการและอุทิศตนเพื่อนำอาชญากรในคดีอุกฉกรรจ์มารับโทษ และเมื่อเหลืออีกสิบวันคดีของซึงฮีจะหมดอายุความ อูจินได้พบกับ โจ อึนบี (แสดงโดย คิม โซฮยอน) เด็กสาวอายุ 15 ปี ที่มีหน้าตาเหมือนกันกับ ซึงฮี การพบกันระหว่างคนทั้งสองคนทำให้เกิดเหตุการณ์ต่างๆ ส่งผลให้อูจินใกล้ที่จะค้นพบความจริงเกี่ยวกับอาชญากรรมเมื่อ 15 ปีก่อน แต่จากการที่อึนบีเข้ามาพัวพันกับการสืบสวนทำให้เธอกลายเป็นเป้าหมายใหม่ของฆาตกร
==นักแสดง==
ชอน จองมยอง แสดงเป็น ชา อูจิน
คิม โซฮยอน แสดงเป็น โจ อึนบี / ซึงฮี
ชเว แจวุง แสดงเป็น คิม ดงซู
ปาร์ค วอนซัง แสดงเป็น เจ้าหน้าที่สืบสวน โก
ชิน อึนจอง แสดงเป็น หัวหน้าแผนก ฮัน
ซง ฮายุน แสดงเป็น ชเว ยุนฮี
==อ้างอิง==
==แหล่งข้อมูลอื่น==
Reset official OCN website  
ละครโทรทัศน์เกาหลีใต้
กรกฎาคม พ.ศ. 2557

กรกฎาคม พ.ศ. 2557 เป็นเดือนที่ 7 ของปี พ.ศ. 2557 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
== เหตุการณ์ปัจจุบัน ==
กรกฎาคม
*
วงศ์ปลาวูล์ฟฟิช

วงศ์ปลาวูล์ฟฟิช (Wolffishes; Anjumara, Trahira) เป็นวงศ์ของปลาน้ำจืดวงศ์หนึ่ง ใช้ชื่อวิทยาศาสตร์ว่า Erythrinidae ในอันดับปลาคาราซิน (Characiformes)
ปลาวูล์ฟฟิช เป็นปลาคาราซินกินเนื้อ ที่มีรูปร่างทรงกระบอก หัวใหญ่ ปากกว้าง ในปากมีฟันแหลมคมขนาดใหญ่ซึ่งมีเดือยเชื่อมต่อ มีช่องว่างระหว่างซี่ฟันห่างพอสมควร มีแรงกัดอย่างรุนแรง เมื่อเปรียบเทียบกันแล้วยังถือว่าอันตรายกว่าปลาปิรันยาเสียด้วยซ้ำ
เป็นปลาที่พบกระจายพันธุ์ในแหล่งน้ำขนาดใหญ่ เช่น แม่น้ำโตกันตินส์, แม่น้ำซูรินาม, แม่น้ำโกรันไตน์, แม่น้ำเอสเซกวีโบ ในทวีปอเมริกาใต้ รวมถึงพบได้ในบางแหล่งน้ำ เช่น หนองน้ำหรือลำห้วย โดยปลาจะอยู่รวมกันเป็นฝูงหลาย ๆ ตัว
ปลาวูล์ฟฟิช เป็นปลาที่มีพฤติกรรมดุร้ายก้าวร้าวมาก มีรายงานว่า ในปลาขนาดใหญ่เคยกระโดดกัดแขนหรือเท้ามนุษย์ที่อยู่บนบก รวมถึงกระโจนขึ้นมาจากน้ำจับเอาสุนัขขนาดเล็กหรือลิงหรือนกลงไปกินเป็นอาหารมาแล้วในซูรินาม ในภาษาพื้นเมืองจะเรียกปลาในวงศ์นี้ว่า อันจูมาร่า (Anjumara) หรือ ตราฮิร่า (Trahira) ขนาดโตเต็มที่อาจยาวได้ถึง 90 เซนติเมตร (35 นิ้ว) ในปลาชนิดที่มีขนาดเล็กมีขนาดเล็กกว่าชนิดที่มีขนาดใหญ่ที่สุดได้ถึง 10 เท่า ในบางชนิดสามารถฮุบอากาศผ่านเข้าไปในร่างกายโดยไม่ต้องผ่านเหงือก จึงสามารถมีชีวิตอยู่ได้ในแหล่งน้ำที่มีออกซิเจนต่ำ รวมถึงสามารถคืบคลานบนบกไปหาแหล่งน้ำใหม่ได้ในช่วงฤดูแล้งอีกด้วย
เป็นปลาที่ใช้บริโภคกันในทวีปอเมริกาใต้ พบซื้อขายกันในตลาดสด รวมถึงมีการเลี้ยงเป็นปลาสวยงามด้วย รวมถึงมีการตกเป็นเกมกีฬา นับว่าเป็นปลาที่เมื่อเทียบกับปลาจำพวกอื่นแล้วตกง่ายมาก รวมถึงอาจตกได้ด้วยวิธีการใช้ธนูยิงแบบพื้นเมืองอีกด้วย โดยผู้จับจะเลียนเสียงนกเพื่อล่อปลาให้เข้ามาใกล้ตลิ่งซึ่งเป็นที่น้ำตื้น จึงสามารถจับได้ง่าย
==การจำแนก==
แบ่งออกได้เป็น 3 สกุล 16 ชนิด
Erythrinus
Hoplerythrinus
Hoplias - ปลาตราฮิร่ายักษ์
==อ้างอิง==
==แหล่งข้อมูลอื่น==
ปลาทวีปอเมริกาใต้
อันดับปลาคาราซิน
ปลาตู้
เจ้าฟ้ามยีนไซง์

เจ้าฟ้ามยีนไซง์ (Myinzaing Prince) เป็นพระโอรสของพระเจ้ามินดงกับพระนางและปานซีน (Letpansin) เมื่ออังกฤษตีมัณฑะเลย์แตกนั้น พระองค์ผนวชเป็นสามเณรอยู่ หลังจากนั้น พระองค์ได้ลาผนวช หนีไปกับหม่องละเพื่อซ่องสุมกำลังต่อต้านอังกฤษ กองทัพของพระองค์ตั้งมั่นโจมตีอังกฤษที่ซีบีนจี (Zibingyi) จนถูกตีแตกพ่าย จึงต้องถอยหนีไปตั้งมั่นที่มยีนไซง์ ซึ่งทำให้พระองค์เป็นที่รู้จักในชื่อเจ้าฟ้ามยีนไซง์
พระองค์พยายามรวบรวมกำลังต่อต้านอังกฤษขึ้นอีก แต่ถูกตีแตกพ่ายไปเป็นระยะ ๆ ในที่สุดพระองค์ได้ไปรวบรวมกำลังที่ยวานกาน (Ywangan) และที่ยวานกานนี่เอง พระองค์ประชวรเป็นโรคมาลาเรียและสิ้นพระชนม์ในเดือนสิงหาคม พ.ศ. 2429
== อ้างอิง ==
นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885-1893. แปลโดย ฉลอง สุนทราวาณิชย์. กรุงเทพฯ : มูลนิธิโครงการตำราสังคมศาสตร์และมนุษยศาสตร์, 2543. หน้า 248-249.
บุคคลในยุคราชวงศ์โก้นบอง
การสนับสนุนอิรักของโซเวียตในสงครามอิรัก–อิหร่าน

ระหว่างสงครามอิรัก–อิหร่าน ตั้งแต่ ค.ศ. 1980 ถึง 1988 สหภาพโซเวียตขายหรือให้ยุทโธปกรณ์และกำลังบำรุงแก่ประเทศอิรักมากกว่าทุกประเทศ เช่นเดียวกับจัดหาที่ปรึกษาทางทหาร สหภาพโซเวียตวางตัวเป็นกลางอย่างเป็นทางการ โดยเฉพาะอย่างยิ่งในช่วงต้นสงคราม นอกจากนี้ยังสนับสนุนประเทศอิหร่านในทางลับด้วย แต่น้อยกว่า ในภายหลัง เห็นได้ว่าสหภาพโซเวียตสนับสนุนอิรักชัดขึ้น แต่ยังวางตนเป็นกลางอย่างเป็นทางการ
เมื่อสงครามอิรัก–อิหร่านอุบัติ ขณะที่อิรักเป็นฝ่ายบุก สหภาพโซเวียตหยุดการส่งมอบอาวุธทั้งเปิดเผยและซ่อนเร้นแก่อิรักเป็นเวลา 18 เดือน สหภาพโซเวียตอาจรำคาญกับซัดดัม ฮุสเซน ประธานาธิบดีอิรัก เพราะปฏิเสธให้โซเวียตเข้าถึงท่าอิรักเพื่อแลกกับอาวุธ มิใช่ต้องการช่วยอิหร่าน เกียรติภูมิของโซเวียตเป็นเดิมพันหากกองทัพปราชัย ฉะนั้นโซเวียตจึงเริ่มให้เครื่องกระสุนเหลือ ภายหลัง โซเวียตแลกเปลี่ยนพาหนะและอาวุธอย่างสมบูรณ์ในการแลกเปลี่ยนแบบหนึ่งต่อหนึ่ง ประเทศฝรั่งเศสสนับสนุนอิรักเป็นผู้จัดหาทางทหารรายใหญ่สุดเป็นอันดับสอง และมักส่งยุทโธปกรณ์เทคโนโลยีสูงกว่าโซเวียต
สงครามอิรัก–อิหร่าน
อักษรยางาอิมลา

อักษรยางาอิมแล (Yaña imlâ : ออกเสียง ; อักษรซีริลลิก: яңа имля; ภาษาตาตาร์ หมายถึงการเขียนใหม่) เป็นรูปแบบดัดแปลงของอักษรอาหรับที่ใช้เขียนภาษาตาตาร์ระหว่าง พ.ศ. 2463 - 2470 โดยเปลี่ยนรูปแบบมาจากอักษรอิสเกอิมแล โดยเลิกใช้อักษรอาหรับที่เพิ่มมา เพิ่มอักษรสำหรับสระเสียงสั้น e, ı, ö, o โดยมีวัตถุประสงค์ให้สอดคล้องกับการออกเสียงภาษาตาตาร์
มีความพยายามที่จะทำให้อักษรยาญงาอิมแลง่ายขึ้นเช่นกัน เช่น การใช้อักษรอาหรับแบบแยก ซึ่งพบในธงของสาธารณรัฐสังคมนิยมโซเวียตปกครองตนเองตาตาร์ (ภาษาตาตาร์: Татарстан Автономияле Совет Социалистик Республикасы.; Татарстан АССР) ยุคแรก แต่ยังไม่ได้นำมาใช้จริง การนำอักษรลาตินมาใช้เขียนภาษาตาตาร์เริ่มใน พ.ศ. 2467 และได้ประกาศใช้ใน พ.ศ. 2472
อักษรอาหรับ
สภานิติบัญญัติแห่งชาติ (ประเทศไทย) พ.ศ. 2520

สภานิติบัญญัติแห่งชาติ พ.ศ. 2520 ถูกตั้งขึ้นเพื่อทำหน้าที่ รัฐสภา ตามมาตรา 7 แห่ง ธรรมนูญการปกครองราชอาณาจักร พุทธศักราช 2520 ภายหลังการปฏิวัติยึดอำนาจจากรัฐบาลนาย ธานินทร์ กรัยวิเชียร โดย คณะปฏิรูปการปกครองแผ่นดิน ซึ่งนำโดยพลเรือเอก สงัด ชลออยู่ เมื่อวันที่ 20 ตุลาคม 2520
สภานิติบัญญัติมีจำนวนสมาชิกทั้งสิ้น 360 คนเปิดประชุมสภาระหว่างวันที่ 15 พฤศจิกายน 2520 - 21 เมษายน 2522 มีพลอากาศเอก หะริน หงสกุล เป็นประธาน
สภานิติบัญญัติสิ้นสุดลงเนื่องจากมี การเลือกตั้ง 22 เมษายน พ.ศ. 2522
== ผู้ดำรงตำแหน่ง ==
ประธานสภา พลอากาศเอก หะริน หงสกุล (24 พฤศจิกายน 2520 - 21 เมษายน 2522)
รองประธานสภาคนที่ 1 พลโท เฉลิมชัย จารุวัสตร์ (24 พฤศจิกายน 2520 - 21 เมษายน 2522)
รองประธานสภาคนที่ 2 ประเทือง กีรติบุตร (24 พฤศจิกายน 2520 - 21 เมษายน 2522)
== อ้างอิง ==
สภานิติบัญญัติแห่งชาติ (ไทย)
ตีกี-ตากา

ตีกี-ตากา (Tiki-taka หรือ tiqui-taca) เป็นสไตล์การเล่นฟุตบอลที่มีลักษณะเด่นคือ การส่งและเคลื่อนไหวในระยะสั้น โดยส่งผ่านช่องหลากหลายวิธี และรักษาการครองบอลไว้ สไตล์การเล่นนี้เริ่มมาจากสโมสรฟุตบอลบาร์เซโลนาในลาลิกา ในช่วงการคุมทีมของโยฮัน ไกรฟฟ์ จนมาถึงในยุคปัจจุบัน และฟุตบอลทีมชาติสเปน โดยผู้จัดการทีมอย่าง ลุยส์ อาราโกเนส และ บีเซนเต เดล โบสเก แนวทางการเล่นตีกี-ตากา  ได้มีการพัฒนาเปลี่ยนไปในลักษณะแนวคิดที่มีโซนการเล่น
==อ้างอิง==
คำศัพท์ฟุตบอล
เทคนิคการเล่นฟุตบอล
สโมสรฟุตบอลบาร์เซโลนา
ฟุตบอลทีมชาติสเปน
โยฮัน ไกรฟฟ์
โบสถ์บาโรกแห่งฟิลิปปินส์

โบสถ์บาโรกแห่งฟิลิปปินส์ (Baroque Churches of the Philippines) คือชื่อเรียกอย่างเป็นทางการของโบสถ์ยุคสเปน 4 แห่งในฟิลิปปินส์ ซึ่งได้รับการจดทะเบียนเป็นมรดกโลกของยูเนสโก ใน พ.ศ. 2536 โบสถ์เหล่านี้ยังเป็นหนึ่งในสมบัติที่มีค่ามากที่สุดของประเทศฟิลิปปินส์
รายชื่อโบสถ์ทั้ง 4 แห่ง มีดังต่อไปนี้
โบสถ์ซันอากุสตินในกรุงมะนิลา
โบสถ์ซันตามาริอา จังหวัดอีโลโคสซูร์
โบสถ์ซันอากุสตินหรือโบสถ์ปาไว จังหวัดอีโลโคสนอร์เต
โบสถ์มียาเกา จังหวัดอีโลอีโล
โบสถ์เหล่านี้อยู่ในแถวหน้าของประวัติศาสตร์ฟิลิปปินส์ ไม่เพียงแต่ศาสนาคริสต์บนหมู่เกาะแต่เป็นกระดูกสันหลังทางการเมืองในยุคที่ปกครองโดยอาณานิคมสเปน เมื่อศาสนาและการเมืองถูกนับว่าเป็นหนึ่งเดียว สถาปัตยกรรมที่พิเศษของโบสถ์ไม่เพียงสะท้อนการปรับตัวของสถาปัตยกรรมลาตินอเมริกาหรือสเปนให้เข้ากับสิ่งแวดล้อมท้องถิ่น (รวมถึงการหลอมรวมกับลักษณะเด่นของจีน)
โบสถ์เหล่านี้เป็นหัวข้อในการโจมตีโดยกลุ่มกบฏและหัวปฏิวัติท้องถิ่น ดังนั้นโบสถ์หลายแห่งมีการปรากฏป้อมปราการแทนที่การใช้งานทางศาสนาเพียงอย่างเดียว เป็นที่น่าสังเกตในกรณีของโบสถ์ซานตามาริอาซึ่งตั้งอยู่บนยอดของหุบเขา ถูกใช้งานในฐานะป้อมปราการในช่วงเวลาวิกฤต ส่วนโบสถ์มียาเกายังทนต่อการโจมตีบางครั้งบางคราวจากกลุ่มมุสลิมทางภาคใต้ นอกจากนี้ที่ตั้งของประเทศฟิลิปปินส์ตลอดจนวงแหวนแห่งไฟแปซิฟิก ทำให้มีการตระหนักถึงโครงสร้างที่ค้ำจุนและฐานรากของโบสถ์เหล่านั้น เนื่องจากมีความเสียหายที่รุนแรงในบางครั้ง แต่ในที่สุดก็มีการสร้างใหม่หลังจากเกิดแผ่นดินไหว
==มรดกโลก==
การประชุมคณะกรรมการมรดกโลกสมัยสามัญครั้งที่ 17 ค.ศ. 1993 โบสถ์บาโรกแห่งฟิลิปปินส์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
==อ้างอิง==
==สมุดภาพ==
ไฟล์:San_agustin_facade.jpg|โบสถ์ซันอากุสติน กรุงมะนิลา
ไฟล์:Sta._Maria_Church,_Ilocos_Sur.jpg|โบสถ์ซันตามารีอา จังหวัดอีโลโคสซูร์
ไฟล์:St._Augustine_Church_-_Paoay,_Ilocos_Norte.jpg|โบสถ์ซันอากุสติน จังหวัดอีโลโคสนอร์เต
ไฟล์:Miagao_Church.jpg|โบสถ์มียาเกา จังหวัดอีโลอีโล
แหล่งมรดกโลกในประเทศฟิลิปปินส์
แหล่งมรดกโลกทางวัฒนธรรม
โบสถ์คริสต์ในประเทศฟิลิปปินส์
สิ่งก่อสร้างแบบบาโรก
สิ่งก่อสร้างในมะนิลา
สิ่งก่อสร้างในจังหวัดอีโลโคสซูร์
สิ่งก่อสร้างในจังหวัดอีโลโคสนอร์เต
สิ่งก่อสร้างในจังหวัดอีโลอีโล
เอฟบีที (บริษัท)

บริษัท โรงงานฟุตบอลล์ไทย สปอร์ตติ้งกู๊ดส์ จำกัด หรือที่รู้จักกันดีในชื่อย่อว่า เอฟบีที (Football Thai Factory Sporting Goods Co, Ltd; อักษรย่อ: FBT) เป็นบริษัทและตรายี่ห้อของผลิตภัณฑ์เครื่องกีฬาสัญชาติไทย
บริษัทก่อตั้งขึ้นในปี พ.ศ. 2493 จากการรับเย็บลูกฟุตบอลของนายกมล โชคไพบูลย์กิจ จากนั้นในปี พ.ศ. 2495 จึงก่อตั้งโรงงานขึ้นที่ลาดกระบัง และในปี พ.ศ. 2505 ในการแข่งขันเอเชียนเกมส์ครั้งที่ 5 ที่กรุงเทพมหานครเป็นเจ้าภาพ เอฟบีทีจึงได้เข้ามาเป็นผู้สนับสนุนการแข่งขันอย่างเป็นทางการครั้งแรก และจากนั้นเอฟบีทีจึงมีบทบาทและขยายกิจการขึ้นเรื่อย ๆ รวมถึงในปี พ.ศ. 2541 ในการแข่งขันเอเชียนเกมส์ครั้งที่ 13 ที่กรุงเทพมหานครเป็นเจ้าภาพ เอฟบีทีเป็นผู้ได้ลิขสิทธิ์ให้ใช้ตราสัญลักษณ์และเป็นผู้สนับสนุนการแข่งขันอย่างเป็นทางการ
ปัจจุบัน เอฟบีที ยังเป็นผู้ผลิตผลิตภัณฑ์กีฬาประเภทต่าง ๆ ในตรายี่ห้ออื่น รวมถึงเป็นผู้ส่งออกไปจำหน่ายยังต่างประเทศกว่า 40 ประเทศ นอกจากนี้แล้วยังมีกิจการห้างสรรพสินค้า เอฟบีทีสปอร์ตคอมเพล็กซ์ ที่เป็นสถานที่จัดจำหน่ายอุปกรณ์กีฬาชนิดต่าง ๆ ย่านหัวหมาก และเป็นที่ตั้งของเอฟบีทีฟิตเนสอีกด้วย
บริษัทมีที่ตั้ง ณ เลขที่ 537 ถนนรามคำแหง แขวงหัวหมาก เขตบางกะปิ กรุงเทพมหานคร 10240 และมีโรงงานตั้งอยู่ ณ เลขที่ 38/2 หมู่ 6 ถนนฉลองกรุง แขวงลำผักชี เขตหนองจอก กรุงเทพมหานคร 10530
==สปอนเซอร์ว่าจ้าง==
===ฟุตบอล===
กัมพูชา
โปลิศ เทโร
สมุทรปราการ ซิตี้
จามจุรียูไนเต็ด
วิเอตเตล
ครูว์ อเล็กซานดรา
===วอลเลย์บอล===
นครราชสีมา เดอะมอลล์ วีซี
นครราชสีมา เดอะมอลล์ วีซี
==อดีตสปอนเซอร์==
ไทย พ.ศ. 2545–2550
ทีมชาติไทย (โอลิมปิก 2004)
แบงค็อกยูไนเต็ด
ชลบุรีเอฟซี
==อ้างอิง==
ตราสินค้าอุปกรณ์กีฬา
บริษัทของไทย
==แหล่งข้อมูลอื่น==
ตราสินค้าไทย
ตราสินค้ารองเท้า
ตราสินค้าอุปกรณ์กีฬา
บริษัทที่ก่อตั้งในปี พ.ศ. 2495
ตราสินค้าอุปกรณ์กีฬาไทย
รีบอค

รีบอคอินเตอร์เนชั่นแนล จำกัด หรือที่รู้จักกันดีในชื่อของ รีบอค (Reebok International Limited; อักษรย่อ: Reebok) บริษัทและตรายี่ห้อผลิตภัณฑ์กีฬาระดับโลก สัญชาติอังกฤษ
รีบอค ก่อตั้งขึ้นในปี ค.ศ. 1895 ที่เมืองโบลตัน ประเทศอังกฤษ โดยนายเจ.ดับเบิลยู. ฟอสเตอร์ และบุตรชาย โดยตั้งชื่อแรกเริ่มว่า เจ.ดับเบิลยู. ฟอสเตอร์ แอนด์ ซันส์ (J.W. Foster and Sons) ต่อมาในปี ค.ศ. 1958 โจและเจฟฟ์ ฟอสเตอร์ หลานชายของผู้ก่อตั้งได้เปลี่ยนชื่อมาเป็น รีบอค อย่างในปัจจุบัน โดยคำว่า รีบอค นั้นมาจากภาษาแอฟริคานส์มาจาก "รีบอคสีเทา" ซึ่งเป็นสัตว์กีบจำพวกแอนทีโลปชนิดหนึ่ง 
ต่อมาในปี ค.ศ. 2005 จึงได้ควบรวมกิจการกับอาดิดาส ผลิตภัณฑ์เครื่องกีฬาอีกยี่ห้อหนึ่งจากประเทศเยอรมนี ในราคา 3,800 ล้านยูโร แต่ทว่าการควบรวมกิจการครั้งนั้นส่งผลทำให้อาดิดาสทำกำไรลดลงเป็นจำนวนมากในปี ค.ศ. 2012 เนื่องจากปัญหาหลายประการ
 ทางอาดิดาสจึงเร่งทำการปรับปรุงและฟื้นฟูตรายี่ห้อรีบอคขึ้นอีกครั้ง โดยมุ่งเน้นไปที่ผลิตภัณฑ์ฟิตเนส 
ในปี ค.ศ. 2014 รีบอคได้เปลี่ยนแปลงตราสัญลักษณ์ใหม่ จากเดิมซึ่งเป็นรูปเส้น 2 เส้นที่พุ่งขนานกันแล้วมีเส้นตัดขวางหนึ่งเส้น ซึ่งใช้มาตั้งแต่ปี ค.ศ. 1986 เป็นสัญลักษณ์รูปสามเหลี่ยมหรือเดลต้า ซึ่งเป็นเส้นสีแดงระยะเท่ากัน 3 เส้นประกอบกันเป็นรูป 3 เหลี่ยม มีความหมายถึงผลลัพธ์ของการเปลี่ยนแปลงอันเกิดจากความสำเร็จในการออกกำลังกาย โดยสัญลักษณ์นี้เริ่มใช้ตั้งแต่เดือนมีนาคมปีเดียวกันเป็นต้นไป
สำหรับในประเทศไทย ผู้แทนจำหน่ายของรีบอค คือ บริษัท ไทยท็อปสปอร์ต จำกัด 
==สปอนเซอร์ว่าจ้าง==
===ฟุตบอลทีมชาติ===
อาร์เจนตินา (1999–2001)
ชิลี (1996–2000)
โคลอมเบีย (1998–2002)
เอกวาดอร์ (1993–1995)
ปารากวัย (1996–1999)
รัสเซีย (1992–1998)
===สโมสรฟุตบอล===
ฟิออเรนตินา (1994–1997)
ลิเวอร์พูล  (1996–2006)
แมนเชสเตอร์ซิตี (2003–07)
เวสต์แฮมยูไนเต็ด (2003–07)
โบลตันวันเดอเรอส์ (1990–2009 เป็นผู้สนับสนุนหลักบนเสื้อ, 1997-2014 ในนามของสนามแข่งขัน (รีบอคสเตเดียม))
สปอร์ติงลิสบอน (1998–2006)
แอตแลนติโกมาดริด (1998–2001)
เบซิคตัส (1998–2001)
ช็อนบุกฮุนไดมอเตอส์ (2005–2006)
===นักฟุตบอล===
ไรอัน กิกส์
ดุสิต เฉลิมแสน
วรวุฒิ ศรีมะฆะ
===มวย===
เจฟฟ์ เฟเนค
อาเมียร์ ข่าน
ฟลอยด์ เมย์เวทเธอร์ จูเนียร์
โรเบิร์ต เกอเรโร
===นักร้อง, นักแสดง===
ศรัณย์รัชต์ วิสุทธิธาดา
==อ้างอิง==
==แหล่งข้อมูลอื่น==
ตราสินค้าอุปกรณ์กีฬา
ตราสินค้ารองเท้า
บริษัทของสหราชอาณาจักร
บริษัทที่ก่อตั้งในปี พ.ศ. 2438
อาดิดาส